قالون

امام قالون نافع بن عبدالرحمن المدنی جو قراء سبعہ میں سے ہیں کے شاگرد تھے
 نام ونسب 
ان کا پورا نام عیسی بن مینا بین وردان بن عیسی بن عبد الصمد بن عمر بن عبد اللہ الزرقی" ہے۔
آپ کی کنیت ابو موسیٰ اور لقب قالون ہے۔ رومی زبان میں قالون عمدگی کو کہتے ہیں۔ آپ کی عمدہ قرات کی وجہ سے امام نافع نے انھیں قالون کے لقب سے نوازا۔ قالون رومی لفظ ہے۔ معرفۃ القراء: 1؍326
 پیدائش 
امام قالون ہشام بن عبدالملک کے زمانہ میں 120ھ میں پیدا ہوئے۔
 مقام و مرتبہ 
قالون امام نافع کے مشہور ترین شاگرد ہیں۔ ان سے تلامذہ کے جم غفیر نے علم قراءت سیکھا۔ آپ نے مدینہ منورہ کے گرد و نواح میں قراءت کے امام تھے۔ قالون نے امام نافع سے بیس سال تک علم قراءت حاصل کیا۔ امام نافع نے ایک موقع پر ان سے کہا " آپ کب تک میرے پاس بیٹھے پڑھتے رہیں گے۔ اب آپ پڑھانا شروع کر دیں۔ " قالون نے امام نافع سے قراءت نافع اور قراءت ابو جعفرر دونوں پڑھی ہیں۔غایۃ النھایۃ: 1؍542

ابو محمد البغد ادی فرماتے ہیں: قالو کانوں سے بہرے تھے اور کوئی بات سن نہیں سکتے تھے، لیکن جب ان کے سامنے قرآن پڑھا جاتا تو انھیں سنائی دینے لگتا تھا اور پڑھاتے وقت ہونٹوں کی حرکت سے تلامذہ کی غلطی کو سمجھ جاتے تھے۔"
غاية النهاية 27
 تلامذہ 
امام قالون سے بے شمار تلامذہ نے کسب فیض کیا، جن کو امام جزری نے طبقات القراء میں تفصیل سے بیان کیا ہے۔
 وفات 
امام قالون خلیفہ مامون کے زمانہ میں 220ھ میں اپنے خالق حقیقی سے جائے۔

امام ذہبی کہتے ہیں: مقرء المدینۃ تلمیذ نافع ھو الإمام المجود النحوي ’’مدینہ کے مقری، نافع کے شاگرد تھے وہ امام مجود اور نحوی تھے۔‘‘(سیر أعلام النبلا: 10؍326

 حوالہ جات 

زمرہ:835ء کی وفیات
زمرہ:قراء قرآن
زمرہ:اختلاف قراءات
زمرہ:نویں صدی کی شخصیات
زمرہ:بہرے افراد
زمرہ:120ھ کی پیدائشیں
زمرہ:مسلمان علما
زمرہ:قرآن
زمرہ:مذہب